Събор Рожен - непреходни традиции и незабравими емоции - images from Bulgaria
Националният фолклорен фестивал Рожен се провежда на всеки четири години в областта Рожен в Родопите. Роженският събор има над стогодишна традиция. Първият събор е организиран през 1898 г. Идеята е дадена от отец Ангел Инджов – свещеник в с. Соколовци. Той призовава енориашите си да почетат всички светии на роженските параклиси в Деня на св. Пантелеймон – 27 юли, при параклиса „Св. св. Кирик и Юлита”, където и до днес се провежда съборът. Тогава границата на България и Османската империя е минавала през връх Рожен. Тук се събирали жителите на трите изкуствено разделени околни села – Проглед от българската страна, Момчиловци и Соколовци от турската страна на границата, на родови срещи и пеели народни песни под съпровод на гайда, пекли традиционните агнета – чевермета на жар.
Събора в Рожен след освобождението
Съборът е едно от значимите фолклорни събития в България от 1961 година насам. Над 170 фолклорни групи и 150 гайдари участваха в изданието на фестивала през 2006 г. Роженският събор дава възможност за изява на множество знайни и незнайни родопски изпълнители. Някои от най-известните фолклорни певици като Валя Балканска, Надка Караджова и Янка Рупкина взимат участие в събитието през годините.
В годините Роженският събор се превръща в общонационален и става събор-надпяване на българската народна песен. От всички краища на България се събират народни изпълнители и инструменталисти.
Рожен Събор Рожен